joelniklaus/EU_Wikipedias huggingface dataset:
Amati

Amati (dnes AMATI – Denak, v minulosti AMATI – Kraslice) je česká spoločnosť, ktorá sa zaoberá výrobou dychových hudobných nástrojov. Historický začiatok výroby spadá do obdobia 18. storočia. V roku 1945 bolo v Krasliciach vytvorené družstvo výrobcov hudobných nástrojov, ktoré sa pomenovali Amati. V roku 1948 bola výroba zoštátnená a Kraslice sa postupne stali strediskom výroby dychových a bicích nástrojov v rámci celého RVHP. Populárne bicie nástroje sa prestali vyrábať po privatizácii v roku 1990.

História bicích sád 
Bicie nástroje Amati prešli vývojom ako každé iné značky.

Predchodcom prvej triedy klasickej sady sa stali prvé basové (veľký priemer blany a úzky korpus) a rytmické bubny, ktoré sa dodnes využívajú v niektorých dychovkách. Prvá klasická sada mala typické oblé mušle a k jej rozšíreniu a vylepšeniu prišlo v šesťdesiatych rokoch dvadsiateho storočia. Jej nevýhodou bola nestabilita. Dizajnovo kopírovala bicie značiek ako Ludwig alebo Gretsch. Vyrábali sa v perleťových prevedeniach s basovým bubnom 20".

Druhá rada bola typická kvalitnými a stabilnými stojanmi a hranatými mušľami. Obsahovala spravidla basový bubon 22" a perleťové prevedenie sa v tejto rade prestalo ponúkať. V katalógoch boli v ponuke aj maximalistické sady. Vyrábala sa v dvoch prevedeniach, pričom jedno z nich bolo bez spodných, rezonančných blán.

Tretia rada sa vyznačovala veľkými priemermi jednotlivých bubnov. Predávala sa so špeciálnou rampou v rôznych variáciách, ktoré napríklad obsahovali snare, jeden alebo dva basové bubny, dva až tri prídavné tomy, dva základné tomy (v niektorých prevedeniach aj tri alebo štyri) a jeden alebo dva kotly. Táto maximalistická sada bola zároveň poslednou sadou pred privatizáciou spoločnosti, po ktorej sa bicie nástroje prestali vyrábať.

Externé odkazy 
 http://www.amati.cz
 Fanklub bicích nástroj Amati

Podniky v Česku
Výrobcovia hudobných nástrojov
Technické zariadenie budov

Pod technické zariadenie budov zaraďujeme kanalizáciu, vodovod, plynovod a vykurovanie.

Kanalizácia 
Kanalizácia je súbor zariadení, ktoré slúžia na odvod odpadovej vody. Skladá sa z verejnej kanalizácie, domovej kanalizačnej prípojky a vnútornej kanalizácie.

Verejná kanalizácia 
Tvoria ju stokové siete, ktoré zachytávajú a odvádzajú odpadové vody z oblastí do recipientu (rieka, vodný tok). Usporiadanie stokových sietí je závislé od členitosti terénu a od polohy recipientu, od umiestnenia čističky odpadových vôd a od spôsobu čistenia odpadových vôd.
Rozdelenie:
 vetvový systém
 záchytný systém
 pásmový systém
 radiálny systém

Kanalizačná prípojka 
Materiály, ktoré sa používajú sú PVC, liatina, oceľ, železobetón. Minimálny priemer potrubia je .

Vnútorná kanalizácia 
Odvádza odpadové vody z objektu cez kanalizačnú prípojku do verejnej siete alebo septiku.

Vodovod 
Vodovod slúži na privádzanie vody do objektov a rozdeľujeme ho na verejný, domový a vnútorný.

Plynovod 
Skladá sa z verejného plynovodu, prípojky a vnútorného plynovodu.

Vykurovanie 
Zabezpečuje tepelnú pohodu alebo vnútorné prostredie, v ktorom sa človek cíti dobre.

Zdroj 

Stavebníctvo
Oporný múr

Oporný múr alebo oporná stena je konštrukcia, ktorej funkcia spočíva v zabraňovaním zosuvu terénu a vyrovnáva terén. Architektonicky dotvára záhradu rodinných domov, vytvára priestor pre komunikácie (oporný železničný múr) alebo slúži ako ochrana v otvorenom výkope. 

Vyrábajú sa z materiálov ako kameň, drevo, tehla, betón, železobetón a v kombináciách. Prípadne sa používajú prefabrikáty v tvare L alebo T. Stavajú sa v hlbokom základe (cca 900 mm).

Konštrukcia
Záhradné stavby
Geotechnické inžinierstvo
Múry
Gmina Jabłonka

Gmina Jabłonka je vidiecka gmina v Poľsku v Malopoľskom vojvodstve.

Má rozlohu 213,28 km² a žije tu 16910 obyvateľov (2006), priemerná hustota zaľudnenia je 79,29 osôb/km².

Sídlom powiatu, v ktorom sa gmina nachádza, je mesto Nowy Targ.

Obce v Poľsku
Malopoľské vojvodstvo
Atari 800XE

Atari 800XE je sériová rada domácich počítačov vyrábaných spoločnosťou Atari Inc., neskôr Atari Corporation, medzi rokmi 1979 – 1992.

Výroba tohto modelu bola zahájená v roku 1985. Išlo o premenovaný model 65XE, ktorý bol určený pre trhy v NDR, Poľsku a Československu. V počítačoch Atari 800XE pre východoeurópsky trh pracoval mikroprocesor na takte 1,77 MHz. V zásade teda išlo o Atari 65XE, s rozdielnou základnou doskou (na ktorej je pripravené miesto pre rozšírenie pamäti na 128 KB). Všetky Arari 800 XE už boli vybavené novým konektorom – tzv. rozšírený kartridž ECI (Enhanced Cartridge Interface), čo bola zjednodušená verzia konektoru PBI pre špeciálne externé zariadenia. Interpreter jazyka BASIC bol už vo verzii C. Tento osembitový model bol v Československu pomerne rozšírený. Ako obvyklú záznamovú perifériu sa používal kazetový magnetofón Atari XC-12, Atari XL-12, prípadne disketová mechanika XF-551. 

Atari 400/800 boli vybavené procesorom 6502 firmy MOS Technology. Ako displej sa používal monitor alebo televízor, z periférnych zariadení sa od počiatku počítalo s disketovou jednotkou, ktorých mohlo byť pripojených teoreticky až 8. Po rade 400/800 prišiel rad 800 XL, ktorý už mal pamäť 64 kB a 130 XE so 128 KB vnútornou pamäťou, z čoho sa 64 mohlo používať ako RAM disk. Operačný systém a vstavaný programovací jazyk BASIC boli uložené v ROM, ktorá bola pri modeli XL programovo odopínateľná a bolo možno využívať i pamäť RAM v zdieľanom adresovom priestore. Ďalší model bol 65 XE.

Hardvérové rozšírenia 
 XL12
 XC12
 XF-551
 SIO2SD
 SIO2PC
 SDRIVE
 STEREO
 Q-MEG OS v3-5rc
 MyIDE
 ULTIMATE 1MB
 SPARTA DOS CART
 MYIDE
 VBXE
 SIC! CART

Atari
Mladá demokratická ľavica (2009)

Mladá demokratická ľavica, skratka MDĽ, bola slovenská ľavicová mládežnícka organizácia. „Nová“ MDĽ vznikla presne 6 rokov a 3 dni po zániku pôvodnej MDĽ, 26. júna 2009. Zdrženie zaniklo 9. septembra 2016.

Referencie

Externé odkazy
 
 Oficiálna stránka združenia

Občianske združenia na Slovensku
Organizácie založené v 2009
Giugliano in Campania

Giugliano in Campania je talianske mesto v regióne Kampánia. Mesto leží vo vulkanickej oblasti Campa Flegrei. Jeho územie od najstarších čias obývali italické kmene.

Vývoj počtu obyvateľov 
Počet obyvateľov

Iné projekty

Externé odkazy 
 Oficiálna stránka

Zdroj 

Mestá v Kampánii
2. hokejová liga (Slovensko) 2008/2009

2. hokejová liga (Slovensko) 2008/2009 bola šestnástou sezónou 2. hokejovej ligy. Súťaž bola rozdelená do dvoch skupín. Po základnej časti sa hrala nadstavba. Prví z každej skupiny sa stretli vo vzájomných zápasoch o postup do 1. hokejovej ligy. Víťazom sa stalo družstvo HK Brezno, ktoré porazilo vo finále družstvo HK Púchov  na zápasy.

Skupina Západ

Základná časť

Nadstavba

Skupina Východ

Základná časť

Nadstavba

Baráž o postup

Externé zdroje 
 SZĽH sezóna 2008/2009

Sezóny slovenskej hokejovej ligy
Ľadový hokej v 2008
Ľadový hokej v 2009
Dudeizmus

Dudeizmus () je internetom šírený svetonázor, pokladaný za náboženstvo alebo paródiu na náboženstvo. Jeho definícia ako náboženstva je sporná, nakoľko dudeizmus sa v niektorých aspektoch rozchádza s rysmi, ktoré sú náboženstvám obvykle vlastné. Jeho koncepcia vychádza predovšetkým z filozofie a životného štýlu fiktívnej postavy menom Dude, známej z filmu bratov Coenovcov, Big Lebowski. Stúpenci dudeizmu sa ďalej odvolávajú k pôvodným myšlienkam taoizmu a jeho zakladateľa Lao-c’, zen-budhizmu, humanizmu a (americkému) transcendentalizmu.    Mottom vyznávačov dudeizmu je anglická fráza take it easy, čo sa dá približne preložiť ako buď v pohode.

Vznik a filozofia 
Dudeizmus ako „organizované náboženstvo“ založil žurnalista Oliver Benjamin v r. 2005,    ale jeho filozofia sa v rôznych formách v histórii objavila už viackrát. Za prvú z týchto foriem je medzi stúpencami považovaný taoizmus. The Dude De Ching, základný text dudeizmu, je moderne parafrázovanou verziou starovekého a základného taoistického textu Tao Te Ťing ().  Dudeizmus nemá metafyzické ašpirácie a nevyžaduje ani nezakazuje vyznávanie žiadneho boha. Ústrednou propagovanou myšlienkou je životný štýl, ktorému je vlastný nadhľad, pokoj, ľahký postoj k životným udalostiam (v tom dobrom zmysle slova) a radosť z každodenných maličkostí.   Neoddeliteľnou súčasťou jeho filozofie je humor a recesia, ale napriek tomu sa nejedná o výhradne recesistické hnutie.

Definícia pojmu náboženstvo môže byť pri označení dudeizmu chápaná voľnejšie ako obvykle. Pri jej vymedzení sa dudeizmus opiera o tú interpretáciu etymológie slova náboženstvo, ktorá tvrdí, že základom slova je latinské ligo, čo sa prekladá ako zviazať, spojiť sa. Význam slova náboženstvo je v tomto prípade tiež zbavený aspektu posvätnej úcty k objektu vyznania.

Organizácia a členstvo 
Oficiálnou organizáciou náboženstva je Cirkev Dudea posledných dní (angl. The Church of the Latter-Day Dude). K máju 2011 je hlásených viac ako 100 000 dudeistických kňazov po celom svete. Kňazom sa môže stať každý, kto o to zažiada prostredníctvom oficiálnej webovej stránky. Na jeseň 2008 spustila Cirkev Dudea posledných dní oficiálnu publikáciu – The Dudespaper.

Referencie

Externé odkazy 
 Oficiálna stránka dudeizmu 
 Svätá kniha The Dude De Ching 
 Oficiálna publikácia The Dudespaper 

Internetová kultúra
Paródia náboženstva
Synagóga v Huncovciach

Židovská synagóga v Huncovciach je bývalá synagóga v Huncovciach (okres Kežmarok). Pred druhou svetovou vojnou a holokaustom žilo v Huncovciach väčšie množstvo Židov. Synagóga spolu s významnou ješivou tvorili jadro židovskej náboženskej obce. V súčasnosti slúži ako sklad.

Bola postavená v roku 1821 v štýle klasicizmu.

Referencie

Externé odkazy 
Model synagógy

Huncovce
Architektúra z 1821
Klasicistické stavby na Slovensku
Stavby v okrese Kežmarok
Huncovce
Lys Assia

Lys Assia (* 3. marec 1924, Rupperswil, Švajčiarsko† 24. marec 2018, Zollikerberg) bola švajčiarska speváčka a herečka. V roku 1956 vyhrala prvý ročník Eurovision Song Contest.

Zomrela 24. marca 2018 v nemocnici v Zollikerbergu v kantóne Zürich.

Piesne 
 Oh Mein Papa
 Ein kleiner goldner Ring
 Refrain
 Das alte Karussell
 Holland Mädel
 Jolie Jacqueline
 L'enfant que j'étais
 Giorgio

Referencie

Iné projekty

Externé odkazy 
 
 Oficiálna stránka
 Lys Assia

Švajčiarske filmové herečky
Švajčiarske televízne herečky
Švajčiarske speváčky
Víťazi Eurovision Song Contest
Osobnosti z kantónu Aargau
Narbonne

Narbonne () je mesto na juhu Francúzska v departemente Aude v regióne Languedoc-Roussillon neďaleko mesta Béziers. Má asi 51 000 obyvateľov.

Poloha 
Mesto má rozlohu . Najvyšší bod je položený  a najnižší bod

Dejiny 

Narbonne bolo založené ako prvá kolónia mimo územia Talianska v roku 118 pred Kr. pod menom Narbo Martius, neskôr sa stalo hlavným mestom rímskej provincie Gallia Narbonensis a tiež jedným z najdôležitejších rímskych miest v dnešnom Franúzsku. 

Mestom viedla cesta Via Domitia, prvá rímska cesta v Galii, ktorej spadá do obdobia založenia kolónie. Via Domitia spájala Taliansko s kolóniami v Španielsku. Pri Narbonne sa spája s ďalšou rímskou cestou Via Aquitania, vedúcou cez Toulouse a Bordeaux k Atlantickému oceánu. 

Po páde rímskej ríše padlo mesto do rúk Vizigótov a bolo až do 8. storočia hlavným mestom provincie Septimania (413720), potom ho ovládli Mauri. V roku 759 ho získal franský kráľ Pipin Krátky.

V stredoveku bolo Narbonne známe najmä ako domov katarov.

Architektúra 
Dominantou Narbonne je gotická katedrála sv. Justa. Stavba začala v roku 1272 a bola zastavená začiatkom 14. storočia. Zachovala sa dokončená krížová chodba. Nedokončený chór je jedným z najvyšších vo Francúzsku. Meria celých 41 metrov. 

Dve budovy arcibiskupského a biskupského paláce z 12. a 14. storočia nadväzujú na katedrálu a sú opevnené.

Obyvateľstvo 
Počet obyvateľov je 51 227 obyvateľov (2009).

Nasledujúci graf zobrazuje vývoj počtu obyvateľov.

Partnerské mestá 
  Aosta, Taliansko
  Grosseto, Taliansko
  Salford, Anglicko, Veľká Británia
  Weilheim in Oberbayern, Bavorsko, Nemecko

Referencie

Pozri aj 
Zoznam obcí departementu Aude
Zoznam miest vo Francúzsku

Iné projekty

Externé odkazy 
 Oficiálna stránka
 Fotky z Narbonne
 Narbonne na Google mapách

Zdroj
Italo-albánska gréckokatolícka cirkev

Italo-albánska gréckokatolícka cirkev je jednou z východných katolíckych cirkví byzantského obradu.

Južné oblasti Talianska a Sicília boli počas dlhého obdobia pod gréckym vplyvom a vplyvom byzantskej tradície. Najskôr patrila táto oblasť pod Rímsky patriarchát, neskôr bola pričlenená pod Konštantínopolský patriarchát až sa v 11. storočí vrátila naspäť do Rímskeho patriarchátu. V obdobiach, keď oblasť patrila pod Rím, to znamenalo latinizáciu na tomto území.

V 15. storočí po príchode imigrantov z pravoslávneho južného Albánska tieto komunity dostali od rímskeho pápeža osobitného biskupa ale aj tak upadali. Pápežská bula Etsi Pastoralis z 18. storočia bola predpokladom pre uznanie ich rovnoprávnosti s latinskými veriacimi v 19. storočí.

V súčasnosti majú v Taliansku tri jurisdikčné jednotky – z toho sú dve rovnoprávne eparchie a jeden exarchátny monastier. Eparchia Lungro (v Kalábrii) má právomoc nad celým kontinentálnym Talianskom a Eparchia Piana degli Albanesi sa rozprestiera na celej Sicílii. Okrem týchto dvoch eparchií majú aj monastier Santa Maria di Grottaferrata (založený v roku 1004 neďaleko Ríma svätým Nílom), ktorý má od roku 1937 postavenie teritoriálneho opátstva.

Externé odkazy 
 The Italo-Albanian Catholic Church
 Monastero Esarchico di Santa Maria di Grottaferrata – Monaci Basiliani

Gréckokatolícka cirkev
Mikael Granlund

Mikael Antero Granlund (* 26. február 1992, Oulu, Fínsko) je fínsky profesionálny hokejista, ktorý v súčasnosti hrá za klub Nashville Predators. Hrá v pozícii stredového útočníka. V roku 2011 s fínskou hokejovou reprezentáciou vyhral majstrovstvá sveta. V semifinálovom zápase na týchto majstrovstvách proti Rusku dal gól florbalovým spôsobom spoza bránky.

Klubové štatistiky

Referencie

Iné projekty

Externé odkazy 
 
 Mikael Granlund's NHL Draft Prospect Card

Fínski hokejisti
Strieborní olympijskí medailisti v ľadovom hokeji
Bronzoví olympijskí medailisti v ľadovom hokeji
Majstri sveta v ľadovom hokeji
Hráči Minnesota Wild
Hráči Nashville Predators
Hokejisti draftovaní klubom Minnesota Wild
Hokejisti IFK Helsinki
Účastníci MS v hokeji 2022
Mikraot gdolot

Mikraot gdolot (hebr. מקראות גדולות) alebo rabínska biblia je vydanie hebrejského Tanachu (alebo jeho časti), ktoré okrem vokalizovaného masoretského biblického textu s liturgickými akcentami obsahuje aj masoretský textovo-kritický aparát, aramejský preklad biblického textu (Targum) a stredoveké biblické komentáre. 

Najpoužívanejšie sú biblické komentáre, ktorých autormi sú Raši, Abraham ibn Ezra, Moše ben Nachman, David Kimchi, Šmuel ben Meir.

Judaizmus
Biblia
Asklépion (Kos)

Asklépion (Asklépieion, ) je staroveký liečebný chrám boha Asklépia na gréckom ostrove Kos. 

Tieto chrámy, zasvätené bohu lekárov, prekvitali najmä v 4. storočí pred Kr., kedy bol obľúbený kult tohto boha. Boli tu kúpele i škola lekárstva a pravdepodobne tu študoval i slávny grécky lekár Hippokrates. Asklépion sa nachádza približne 4 km od hlavného mesta ostrova Kosu. 

Ďalší asklépion sa nachádza v gréckej provincii Tesália.

Chrámy v starovekom Grécku
Orlické hory

Orlické hory (, ) sú geomorfologický celok a pohorie v severnej časti Olomouckého, Pardubického a Královohradeckého kraja na severovýchode Čiech a v Dolnosliezskom vojvodstve na juhozápade Poľska. Pomenované sú podľa rieky Orlice, ktorá týmto územím preteká. Najvyšším vrchom pohoria je Velká Deštná ().

Geomorfológia 
Pohorie patrí do Krkonošsko-jesenickej sústavy a Orlickej podsústavy. Divoká Orlice na východe oddeľuje Orlické a Bystřické hory (Góry Bystrzyckie), na severozápade nadväzujú Góry Stołowe, na juhu a juhozápade Podorlická pahorkatina a najjužnejšia časť susedí s Kladskou kotlinou.

Horopis 
Orlické hory sú samostatným geomorfologickým celkom Krkonošsko-jesenickej subprovincie. Všetky vrcholy s nadmorskou výškou nad  sa nachádzajú v severnom geomorfologickom podcelku Deštenská hornatina. Bukovohorská hornatina a Mladkovská vrchovina sú podcelky s nižšími vrchmi.

Hlavné vrcholy 
 Velká Deštná () je najvyšší vrch pohoria
 Koruna () 
 Malá Deštná ()
 Vrchmezí ()
 Jelenka () 
 Suchý vrch ()

Turistika 
V Orlických horách sa nachádzajú známe lyžiarske strediská Deštné, Říčky či Čenkovice a populárna je turistická Masarykova chata na Šerlichu. Po hrebeni vedie červeno značená turistická trasa Jiráskova cesta.

Celým pohorím sa tiahne pás opevnení, vybudovaného v medzivojnovom období na obranu Česko-Slovenska pred očakávaným útokom Nemecka.

Ochrana prírody 
Rovnomenná chránená krajinná oblasť s rozlohou  bola vyhlásená 28. decembra 1969.

Iné projekty

Externé odkazy 
 Stránky Správy CHKO Orlické hory 
 MojeOrlickehory.cz - oficiálny turistický portál regiónu

Zdroj 

Pohoria v Poľsku
Pohoria v Česku
Geomorfologické celky v Česku
Siouxsie & the Banshees

Siouxsie and the Banshees bola britská rocková skupina z Londýna. 

V začiatkoch boli Siouxsie and the Banshees ovplyvnení punkovou vlnou. V roku 1978 vydali svoj debutový album s názvom The Scream, ktorý zadefinoval post-punk. Začiatkom 80. rokov kapela výrazne zmenila svoj zvuk. Nové skladby boli depresívnejšie a melancholické. Siouxsie and the Banshees prispeli k rozšíreniu žánru gothic rock. Vrcholom ich temného obdobia bol album Juju, ktorý vyšiel v roku 1981. Na ďalších albumoch sa objavujú aj veselšie skladby a miesto tu má aj bezstarostný pop. V roku 1986 vydali Siouxsie and the Banshees album Tinderbox, ktorým sa definitívne presadili v USA. V roku 1988 vydali svoje vrcholné dielo Peepshow.

Diskografia

Siouxsie and the Banshees 
 The Scream /1978/
 Join Hands /1979/
 Kaleidoscope /1980/
 Juju /1981/
 A Kiss in the Dreamhouse /1982/
 Nocturne (live) /1983/ (DVD) /2006/ 
 Hyaena /1984/
 Tinderbox /1986/
 Through the Looking Glass /1987/ 
 Peepshow /1988/
 Superstition /1991/
 The Rapture /1995/
 The Best Of Siouxsie and the Banshees /2002/
 Seven Year Itch (live dvd & cd) /2003/
 Downside Up (55 b-sides) /2004/
 At The BBC (1 dvd + 3 cds) /2009/

 Siouxsie Sioux 
 2005 - Dreamshow (live dvd - London 2004)
 2007 - Mantaray 2009 - Finale: The Last Mantaray And More Show (live dvd - London 2008)

 The Creatures (Siouxsie & Budgie) 
 1983 - Feast 1989 - Boomerang 1997 - A bestiary of (compilation remastered: Wild things E.P 1981, Feast Album-1983, "Right now" single-1983)
 1999 - Anima Animus 2004 - Hái!''

Iné projekty

Zdroj

Externé odkazy 
 SiouxsieandtheBanshees.co.uk
 Siouxsie.Com

Britské hudobné skupiny
Lol Tolhurst

Laurence Andrew „Lol“ Tolhurst (* 3. február 1959, Horley, Anglicko, Spojené kráľovstvo) je bývaly člen britskej rockovej skupiny The Cure, kde hrával na bicie a klávesy.

Externé odkazy 
 profil na thecure.sk

Anglickí rockoví bubeníci
Anglickí rockoví klávesisti
The Cure
2. hokejová liga (Slovensko) 2007/2008

2. hokejová liga (Slovensko) 2007/2008 bola pätnástou sezónou 2. hokejovej ligy. Súťaž bola rozdelená do dvoch skupín. Po základnej časti sa hrala nadstavba. V skupine východ bol rovnaký počet účastníkov ako potrebný počet účastníkov pre nadstavbu, tak sa hralo iným systémom ako v skupine západ. Prví z každej skupiny sa stretli vo vzájomných zápasoch o postup do 1. hokejovej ligy. Víťazom sa stalo družstvo HC 07 Detva, ktoré porazilo vo finále družstvo HK Púchov.

Skupina Západ

Základná časť

Nadstavba

Skupina Východ

Základná časť + nadstavba

Baráž o postup

Externé zdroje 
 SZĽH sezóna 2007/2008

Sezóny slovenskej hokejovej ligy
Ľadový hokej v 2007
Ľadový hokej v 2008
KTM

KTM Sportmotorcycle AG je rakúsky výrobca motocyklov, bicyklov a mopedov. Spoločnosť bola založená v roku 1934 inžinierom Hansom Trunkenpolzom v Mattighofene. Začala kovoobrábaním a bola nazvaná Kraftfahrzeuge Trunkenpolz Mattighofen. V roku 1954 začala spoločnosť vyrábať motocykle.

KTM je známa výrobou terénnych motocyklov, aj keď v posledných rokoch rozšírila výrobu na cestné motocykle.

História 
Spoločnosť založil r. 1934 rakúsky inžinier Hans Trunkenpolz v Mattighofene. Začínal ako zámočnícky obchod a volal sa Kraftfahrzeug Trunkenpolz Mattighofen. V roku 1937 začal opravovať a predávať motocykle DKW, na ďalší rok aj Opel.

Produkcia motocyklov 
Po druhej svetovej vojne začal Trunkenpolz rozmýšlať o výrobe vlastných motocyklov a prvý prototyp bol dokončený v roku 1953. Sériová produkcia začala v roku 1954, takmer všetky komponenty si vyrábal doma s výnimkou motorov, vyrábaných najčastejšie spoločnosťou Rotax. Len s 20 zamestnancami dokázal vyrobiť 3 kusy za deň.

V roku 1955, sa podnikateľ Ernst Kronreif stal akcionárom spoločnosti, získaním značnej časti spoločnosti. Spoločnosť bola premenovaná na Kronreif & Trunkenpolz Mattighofen.

Výroba prvého mopedu od KTM nazývaného Mecky bola spustená v roku 1957, nasledoval Ponny I v roku 1960 a Ponny II v roku 1962. Týmto sa začala produkcia motocyklov. Popritom bola KTM schopná vyrábať motocykle pre súťažné účely.

Kronreif zomrel v roku 1960 a Trunkenpolz o dva roky neskôr na infarkt. Názov spoločnosti sa znova zmenil na Krafträder Trunkenpolz Mattighofen keď jeho syn 

Erich prevzal a riadil spoločnosť až do svojej smrti (1989). V tej dobe mala KTM okolo 180 zamestnancov a obrat ktorý predstavoval €3,5 Milióna.

V roku 1978 bola založená americká pobočka KTM North America Inc. v Lorain, Ohio. Medzinárodný obchod vtedy činil 72% obratu spoločnosti.

V roku 1980 bola spoločnosť premenovaná na KTM Motor-Fahrzeugbau KG.

Insolvencia a rozdelenie 
Obrat zo skútrov a mopedov rýchlo padol a produkcia musela byť zastavená v roku 1988. V roku 1991 zastihli KTM veľké finančné problémy a vedenie spoločnosti 

prebrali banky ktoré rozdelili spoločnosť na štyri nové subjekty:
 KTM Sportmotorcycles GmbH (teraz KTM-Sportmotorcycle AG), špecializácia na off-road motocykle;
 KTM Fahrrad GmbH, pre motocykle;
 KTM Kühler GmbH, ktorá vyrába chladiace systémy pre autá a motocykle od roku 1984;
 KTM Werkzeugbau GmbH, ktorá bola zlúčená s KTM Sportmotorcycles.

Produkcia 
 KTM Duke 620, 1290
 KTM X-Bow
 KTM X-Bow ROC
 KTM SX 50, 65, 85, 125, 250, 350, 450
 KTM 620 LC4
 KTM EXC 125, 200, 250,300,350, 450, 500

Referencie

Iné projekty

Externé odkazy 
International website
KTM Bicycles
KTM Car Company

Motocyklové pretekárske tímy
Podniky v Rakúsku
Výrobcovia motocyklov
Výrobcovia bicyklov
Derby Silk Mill

Derby Silk Mill (doslova Pradiareň hodvábu v Derby) alebo Derby Industrial Museum (doslova Priemyselné múzeum v Derby) je múzeum priemyslu a histórie v anglickom meste Derby. V súčasnosti je na dva roky uzavreté (20112013).

Objekt muzea 
Múzeum sa nachádza v areáli Lombe's Mill, bývalej historickej pradiarni hodvábu, ktorá leží na južnom konci Derwent Valley Mills (Svetové dedičstvo UNESCO). V rokoch 1717 a 1721 tu na rieke Derwent postavil George Sorocold pre rodinu Johna Lomba prvú britskú priemyselnú pradiareň hodvábu.

Počas obdobia, kedy John Lombe pracoval v hodvábnom priemysle v Taliansku, okopíroval princíp strojov na pradenie veľkého množstva hodvábu. Šlo o jeden z historicky prvých prípadov priemyselnej špionáže.

Nové stroje síce spotrebovali značnú energiu (dodávalo im ju vodné koleso na spodnú vodu), ale boli omnoho výkonnejšie než dovtedajšie tradičné pradenie pomocou kolovratu, a okrem lokálnych pradiarní, konkurovali aj talianskym výrobcom hodvábu.

Keď John Lombe v roku 1722 zomrel za nejasných okolností, vznikli špekulácie, že ho otrávil taliansky vrah v rámci pomsty krádeže tajomstva. Johnov nevlastný brat Thomas Lombe Knt., zomrel 2. júna 1739 a objekt zdedila jeho manželka s dvoma dcérami, ktorá právo na jeho používanie predala Richardovi Wilsonovi juniorovi z Leedsu za 2800 libier.

V nasledujúcich rokoch budova slúžila ako pradiareň rôznym majiteľom až do roku 1908, kedy sa do nej presťahovala chemická spoločnosť F.W.Hampshire and Company. V tom čase pradenie hodvábu v celej Británii upadalo a spoločnosť sa do objektu nasťahovala, aby tu vyrábala mucholapky a lieky proti kašľu.

5. decembra 1910 o piatej hodine ráno vypukol v priľahlom mlyne na múku požiar, rýchlo sa rozšíril i na objekt bývalej pradiarne a aj napriek úsiliu požiarnikov objekt značne poničil (východný múr spadol do rieky). Pri následnej rekonštrukcii postavili budovu v rovnakej výške, ale s tromi podlažiami namiesto pôvodných piatich podlaží.

V 20. rokoch prešiel objekt pradiarne do vlastníctva elektrárenského úradu, ktorý jeho priestory využíval čiastočne ako sklady, dielne i jedálne. V úzadí elektrárne, zabudnutý verejnosťou, stál objekt pradiarne až do roku 1970. V tom roku elektráreň zbúrali a z bývalej pradiarne vzniklo dlho plánované priemyselné múzeum, ktoré otvorili 29. novembra 1974.

Zatvorenie múzea v roku 2011 
3. apríla 2011 rozhodli predstavitelia mesta Derby o zatvorení múzea, a uvoľnení financií na jeho prestavbu, ako aj na prestavbu ostatných mestských múzeí v meste. Dátum znovuotvorenia múzea nebol určený.

Referencie

Zdroj

Externé odkazy 
 Oficiálne stránky múzea

Múzeá v Spojenom kráľovstve
Derby (Derbyshire)
SIG SG 550

SIG SG 550 je útočná puška vyrábaná firmou Swiss Arms (predtým Schweizerische Industrie Gesellschaft) v Neuhausene vo Švajčiarsku. Puška má základ v predchádzajúcej 5,56 mm SG 540 puške a je tiež známa vo francúzštine a taliančine ako Fass 90 (Fusil d'assaut 90/Fucile d'assalto 90) alebo v nemčine ako Stgw 90 (Sturmgewehr 90).

Používatelia 
: Používatelia variantov SG 550 a SG 551.
: SG 551 a SG 551 LB pušky boli používané niektorými špeciálnymi jednotkami Francúzskej armády.
: Nemecká protiteroristická jednotka GSG 9 Spolkovej polície a Spezialeinsatzkommando skupiny niektorých štátnych policajných síl používajú pušky SG 551 a SG 551 LB pre rôzne určenia pod označením G37.
: Používaná špeciálnymi silami National Security Guard (NSG).
: Varianty SG 550 a SG 552 sú používané taktickou potápačskou skupinou Komando Pasukan Katak (Kopaska) a Komando Pasukan Khusus (Kopassus) skupinou špeciálnych síl.
: Protiteroristická jednotka Tentera Udara DiRaja Malaysia PASKAU používa pušky SG 552 a SG 553 LB/SB.
: Policajný Útvar Osobitného Určenia používa pušky SG 551 SWAT.
: Skupina špeciálnych operácií národnej polície GEO používa dvojicu SG 551 SWAT a SG 552.
: SG 550 je štandardná služobná puška Armády Švajčiarska.
: Používaná federálnymi agentúrami ako Drug Enforcement Administration (SG 551).

Referencie

Iné projekty

Externé odkazy 
Swiss Arms AG – webstránka výrobcu
Swiss Arms brožúra
Swiss Arms PE 90 brožúra

Útočné pušky
Karin Haydu

Karin Haydu (* 7. apríl 1977, Bratislava) je slovenská herečka a moderátorka.

Život a kariéra 
Narodila sa v rodine bratislavského podnikateľa Juraja Haydu a Márie rod. Czuczorovej. Mala staršieho brata Juraja, ktorý spáchal samovraždu . Po skončení strednej školy pokračovala v štúdiu na VŚ.
Na Vysokej škole múzických umení v Bratislave vyštudovala herectvo. Objavila sa v divadelných hrách Mizantrop či Traja v polievke. Hráva aj v Slovenskom národnom divadle v Bratislave a v divadle West. V televízii sa 9 rokov podieľala na tvorbe úspešnej relácie Čo dokáže ulica. Hrala v televíznych seriáloch Panelák a Ordinácia v ružovej záhrade. Má jednu dcéru Vanesu.

Filmografia 
 1992 – Lepšie byť bohatý a zdravý ako chudobný a chorý
 1996 – Herodes a Herodias (TV film)
 2007 – Ordinácia v ružovej záhrade (TV seriál)
 2008 – Panelák (TV seriál)
 2011 – Hoď svišťom (TV seriál)
 2013 – Búrlivé víno (TV seriál)
 2013 – Chlapi neplačú (TV seriál)

Iné projekty

Externé odkazy 
 

Absolventi Vysokej školy múzických umení
Slovenské divadelné herečky
Slovenské filmové herečky
Slovenské televízne herečky
Slovenskí moderátori
Osobnosti z Bratislavy
Žijúci ľudia
Heckler & Koch PSG1

Heckler & Koch PSG1 (Präzisionsschützengewehr, v preklade „presná pechotná puška“) je poloautomatická puška vyrábaná nemeckou firmou Heckler & Koch v Oberndorf am Neckar.

Dejiny 
Puška PSG-1 bola vyrobená ako odozva na Mníchovský masaker na letnej olympiáde v roku 1972. Nemecké policajné jednotky neboli schopné dostatočne rýchlo napadnúť teroristov a zabrániť im tak v zabíjaní civilistov. Zbrojovka Heckler & Koch bola vtedy poverená, aby vyrobila poloautomatickú a presnú pušku s vysokokapacitným zásobníkom.

MSG90 
MSG90 je zjednodušená verzia pušky PSG-1. Bola vyrobená na základe vojenských špecifikácií, aby mohla byť použiteľná vojenskými zložkami. Jej hmotnosť bola znížená na 6,4 kg a bola tiež skrátená na . Botka pažby je nastaviteľná výškovo aj dĺžkovo. Takisto optické mieridlá boli zmenené na 10 × 42, čo umožňuje mierenú streľbu až na 1 000 metrov. Je však otázka, či je táto puška pre vojenského ostreľovača lepšia ako klasická opakovacia puška.

Používatelia

Referencie

Externé odkazy 
 Heckler & Koch—oficiálna webstránka

Zbrane Heckler & Koch
Poloautomatické pušky
Ostreľovačské pušky
Čistiareň odpadových vôd

Čistiareň odpadových vôd alebo aj ČOV je zariadenie, ktoré slúži na zbavenie nečistôt a škodlivých látok zo splaškovej, či priemyselnej odpadovej vody a tak zabraňuje znečisťovaniu životného prostredia. Podľa nariadenia Európskej Únie musí mať každé mesto alebo obec nad 2 tisíc obyvateľov vybudovanú vlastnú čistiareň odpadových vôd, a mestá nad 10 tisíc obyvateľov pokročilejšiu čistiareň odpadových vôd.

V ČOV sa voda čistí troma spôsobmi:
 mechanicky (usadzovanie kalu)
 biologicky (prečistenie mikroorganizmami)
 chemicky (likvidácia rozpustených škodlivých látok)

Následne sa prečistená voda filtruje a vypúšťa naspäť do rieky alebo sa používa ako úžitková voda napríklad na zavlažovanie.

Domové čistiarne odpadových vôd slúžia na čistenie splaškových odpadových vôd z rodinných domov. Vyčistenú odpadovú vodu je ďalej možné vypustiť do povrchových, alebo podzemných vôd resp. ju recyklovať využitím na zavlažovanie trávnikov a okrasnej zelene.

V zmysle požiadaviek európskej normy EN 12566-3 musí byť domová čistiareň podrobená dlhodobému testu účinnosti čistenia, komplexným skúškam statickej odolnosti, vodotesnosti, trvanlivosti, kontrole rozmerov a prístupnosti. Po ukončení preukazovania zhody, vykonaní počiatočných skúšok typu a zavedenia vnútropodnikovej kontroly výrobne výrobca vydáva vyhlásenie zhody, ktoré je plne v súlade s legislatívou EÚ. Ukončenie uvedeného procesu oprávňuje výrobcu označovať svoje výrobky ČOV do 50 EO značkou zhody CE.

Vyčistenú odpadovú vodu je možné vypustiť do povrchových alebo podzemných vôd resp. ju recyklovať využitím na zavlažovanie trávnikov a okrasnej zelene, alebo ju po filtrácii a dočistení použiť na technické účely.

Na Slovensku sú využívané hlavne domové čistiarne odpadových vôd a to v prípade že rodinný dom nemá možnosť napojenia sa na  verejnú kanalizačnú sieť a človek nechce na pozemku umiestňovať žumpu. 

Prevádzka domovej ČOV oproti žumpe  je z hľadiska ekonomiky úspornejšie riešenie. Finančné náklady na ČOV pri bežnej domácnosti sú o viac ako 70% nižšie. V prípade využívania žumpy je jedinou starosťou človeka pravidelne kontrolovať množstvo splaškovej vody v žumpe a v prípade potreby dať žumpu vyviezť fekálnym vozom. Aj keď táto verzia je na Slovensku zaužívaná len v malom percente a väčšina splaškových vôd končí na poliach a záhradách, potokoch a riekach, čím každý prispieva ku globálnemu znečisťovaniu.

Tak ako každé zariadenie aj domová čistiareň odpadových vôd si vyžaduje svoju údržbu a servis. Nejedná sa však o žiadne komplikované úkony a v dnešnej dobe už väčšina predajcov zabezpečuje potrebný servis týchto zariadení a taktiež samotné zariadenia sú vybavené technológiami ktoré upozornia zákazníka na vykonanie potrebného servisu.

Referencie

Zdroje 
 Urban Waste Water Directive Overview - European Commission
 Zákon č. 364/2004 Z. z. o vodách a o zmene zákonaSlovenskej národnej rady č. 372/1990 Zb. 

Kanalizácia
Odpady
Voda
Gmina Łukowica

Gmina Łukowica je vidiecka gmina v Poľsku v Malopoľskom vojvodstve.

Má rozlohu 69,71 km² a žije tu 9285 obyvateľov (2006), priemerná hustota zaľudnenia je 133,19 osôb/km².

Sídlom powiatu, v ktorom sa gmina nachádza, je mesto Limanowa.

Obce v Poľsku
Malopoľské vojvodstvo
Gmina Michałów

Gmina Michałów je vidiecka gmina v Poľsku v Svätokrížskom vojvodstve.

Má rozlohu 112,21 km² a žije tu 4839 obyvateľov (2006), priemerná hustota zaľudnenia je 43,12 osôb/km².

Sídlom powiatu, v ktorom sa gmina nachádza, je mesto Pińczów.

Obce v Poľsku
Svätokrížske vojvodstvo
Gmina Mircze

Gmina Mircze je vidiecka gmina v Poľsku v Lubelskom vojvodstve.

Má rozlohu 233,82 km² a žije tu 7780 obyvateľov (2006), priemerná hustota zaľudnenia je 33,27 osôb/km².

Sídlom powiatu, v ktorom sa gmina nachádza, je mesto Hrubieszów.

Obce v Poľsku
Lubelské vojvodstvo
Gmina Pińczów

Gmina Pińczów je mestsko-vidiecka gmina v Poľsku v Svätokrížskom vojvodstve.

Má rozlohu 212,75 km² a žije tu 22147 obyvateľov (2006), priemerná hustota zaľudnenia je 104,1 osôb/km².

Sídlom powiatu, v ktorom sa gmina nachádza, je mesto Pińczów.

Obce v Poľsku
Svätokrížske vojvodstvo
Gmina Poronin

Gmina Poronin je vidiecka gmina v Poľsku v Malopoľskom vojvodstve.

Má rozlohu 83,55 km² a žije tu 10706 obyvateľov (2006), priemerná hustota zaľudnenia je 128,14 osôb/km².

Sídlom powiatu, v ktorom sa gmina nachádza, je mesto Tatra.

Obce v Poľsku
Malopoľské vojvodstvo
Vlada Rosľakova

Vlada Rosľakova (), vlastným menom Jelena Vladimirovna Rosľakovová (; 8. júl 1987, Omsk) je ruská modelka.

Kariéra 
Keď začala s modelingom, zmenila si meno z Jeleny na Vladu, aby sa odlíšila od modelky Jeleny Rosenkovej. S modelingom začala v Rusku, no potom sa presťahovala do Tokia. Keď sa dostala do New Yorku, začala pracovať pre svetoznámych dizajnérov. Je známa pre svoju typickú chôdzu a výzor bábiky, spolu s modelkami ako Jessica Stam, Lisa Cant, Heather Marks či Gemma Ward.

Predvádzala na šou špičkových návrhárov, medzi ktorých patria Alberta Ferretti, Alexander McQueen, Balenciaga, Blumarine, Bottega Veneta, Burberry Prorsum, Calvin Klein, Céline, Chanel, Chloé, Christian Dior, Comme des Garçons, Dolce & Gabbana, Dsquared², Emanuel Ungaro, Emilio Pucci, Etro, Fendi, Gianfranco Ferrè, Giorgio Armani, Givenchy, Gucci, Hermès, Jean Paul Gaultier, Jil Sander, Kenzo, Lanvin, Loewe, Louis Vuitton, MaxMara, Missoni, Miu Miu, Moschino, Nina Ricci, Prada, Roberto Cavalli, Salvatore Ferragamo, Sonia Rykiel, Stella McCartney, Thierry Mugler, Valentino, Versace, Viktor & Rolf, Yohji Yamamoto a Yves Saint Laurent.

Objavila sa v najrôznejších módnych magazínoch, vrátane Vogue, Numéro, W, V, Dazed & Confused, Harper's Bazaar, Marie Claire, Elle, L'Officiel a i-D.

Tiež ju bolo vidieť na obálkach časopisov ako Vogue, Harper's Bazaar, Elle a podobne.

Magazín Vogue Paris ju vyhlásil za jednu z tridsiatich najlepších modeliek tretieho tisícročia.

Zdroj

Iné projekty 

Ruské modelky
Osobnosti z Omska
Žijúci ľudia
High Performance File System

High Performance File System (HPFS) je pomerne moderný 16/32-bitový súborový systém vyvinutý spoločnosťami Microsoft a IBM, ktorý sa prvýkrát objavil počas novembra 1989 v ich, vtedy spoločnom, operačnom systéme OS/2 verzie 1.2.

Umožňuje lepšie využitie väčších diskov, výrazne rozširuje možnosti v pomenovaní súborov (voči FAT – na 254 znakov), zrýchľuje prístup k súborom (pomocou B-tree) a umožňuje nastaviť väčšiu bezpečnosť pri prístupe k súborom (rozšírené atribúty). HPFS umožňuje automatické radenie adresárov a súborov. Základná alokačná jednotka bola zmenená z klastra na jeden fyzický sektor (512 bajtov).

HPFS organizuje disk do série 8 MB blokov a pokiaľ to ide, súbor sa sa vždy ukladá v rámci jedného bloku. Medzi týmito bloky sú alokované 2 KB stránky (bitové mapy), ktoré obsahujú informácie o tom, ktoré sektory v rámci bloku sú voľné a ktoré sú obsadené. Toto riešenie zvyšuje výkonnosť pri prístupoch k súborom, pretože sa čítacie hlavičky disku nemusia vrátiť na logický začiatok disku, kde má starý systém FAT uložené informácie o umiestnení ďalších sektorov práve čítaného súboru.

V rámci HPFS obsahujú adresáre viac informácií než pod FAT (treba informácie o vytvorenie, modifikáciu alebo prístupu). Namiesto toho, aby ukazovateľ mieril na prvý klaster súboru, každá adresárová entita ukazuje na štruktúru FNODE. Táto štruktúra obsahuje nielen vlastné dáta, ale môže sa skladať aj z iných ukazovateľov na dáta alebo iné štruktúry.

Špecialitou HPFS je niekoľko špeciálnych objektov – SuperBlock a SpareBlock, ktoré však predstavujú určitú malú slabinu v prípade poškodenia celého súborového systému. Táto technológia umožňuje eliminovať chybové DOS hlásenie – Abort, Retry, Fail?.

HPFS386 
HPFS386 (riadiaci súbor HPFS386.IFS) je vylepšený súborový systém pre servery, ktorý je na trhu veľmi dlhú dobu a výrazne rozširuje možnosti štandardného HPFS. Pritom ho možno použiť aj na bežných staniciach s OS/2 bez akejkoľvek podpory siete. Jeho výhody sú:
 HPFS386 vždy ponúkal dôležitú funkciu, ktorá chýba vo Windows NT 4.0 Server. Ponúka možnosť definovať diskové limity – obmedziť diskový priestor pre jednotlivých užívateľov.
 Umožňuje použiť pre diskovú cache viac ako 2048 KB RAM, ktoré poskytuje štandardné HPFS. Jej veľkosť je obmedzená iba dostupnou RAM pamäťou
 Je plne 32-bitový a ponúka teda lepší výkon.
 Na jednotlivé diskové oddiely možné individuálne nastaviť oneskorený zápis a ďalšie HPFS parametre ako DISKIDLE a BUFFERIDLE.

Limitné hodnoty HPFS 
Obe varianty HPFS majú v zásade rovnaké limitné hodnoty. Maximálna veľkosť súboru je – 2 GB. Maximálna veľkosť logického disku je – 64 GB.Transparentné šifrovanie nie je podporované.Transparentná kompresia dát nie je podporovaná.

Externé odkazy 
 HPFS – vysoce výkonný souborový systém (česky)
 Co je HPFS386 ?
 HPFS FileSystem (anglicky)
 Appendix G – HPFS Internals (anglicky)

Súborové systémy
OS/2
Arnošt Garlatty

Arnošt Garlatty (* 11. január 1917, Poproč – † 21. február 1962, Prešov) bol slovenský herec.

Filmografia 
 1955 – Drevená dedina
 1957 – Zemianska česť
 1958 – Dáždnik svätého Petra
 1958 – Statočný zlodej, ako vyšetrujúci sudca
 1959 – Skaly a ľudia, ako inž. Rezek
 1960 – Skalní v ofsajde, ako Bariak

Externé odkazy 
 Arnošt Garlatty na FDb.cz

Slovenskí filmoví herci
Kamloops

Kamloops je kanadské mesto v provincii Britská Kolumbia v regionálnom dištrikte Thompson-Nicola na sútoku rieky Thompson River a jazera Kamloops Lake. V roku 2006 malo mesto 80 376 obyvateľov. Pre 88,4 % je rodným jazykom angličtina, pre 1,2 % je francúzština (2006).

Partnerské mestá
  Bacolod, Filipíny
  Udži, Japonsko
  San Cristóbal, Venezuela

Referencie

Iné projekty

Externé odkazy
 Webstránka mesta

 
Mestá v Britskej Kolumbii
Európska cesta 45

Európska cesta 45 (E45) je európska cesta vedúca z mesta Karesuando vo Švédsku do mesta Gela v Taliansku. Má dĺžku .

Priebeh 
Dôležitá cestná komunikácia E45 vedie Európou v smere sever – juh a spája sever Škandinávie s pobrežím Stredozemného mora.

 : komunikácia začína v meste Karesuando na fínsko – švédskej hranici a vedie juhozápadným smerom cez Arvidsjaur, Storuman (križuje E12) a Strömsund do Östersundu. V peáži s E14 pokračuje cez Svenstavik, Ytterhogdal, Sveg, Moru a Karlstad (križuje E18) do Göteborgu, kde križuje E6 a E20. Trasa pokračuje trajektom do Dánska. 

 : z prístavného mesta Frederikshavn pokračuje dánskym územím cez Aalborg (križuje E39), Århus a Kolding (križuje E20) na hraničný priechod Padborg.

 : od hranice vedie E45 po diaľnici A7 v smere na Flensburg, Hamburg (križuje E22 a E26), Hannover (križuje E30), Kassel (križuje E331 a neskôr E40) do Würzburgu (križuje E43), kde prechádza na diaľnicu A3 do Norimbergu, kde križuje E50, E51 a E56. Trasa pokračuje po frekventovanom ťahu diaľnice A9 cez Ingolstadt k Mníchovu, kde križuje E52, E53 a E54. Po diaľnici A8 vedie k Rosenheimu, kde prechádza na A93 a v peáži s E60 smeruje k hraničnému priechodu Kiefersfelden.

 : cesta vedie po A12 cez Wörgl do Innsbrucku, kde prechádza na A13 a smeruje do Brennerského priesmyku na hranicu s Talianskom.

 : dôležitý cestný ťah pokračuje po A22 cez Brenner, Bolzano, Trento, Veronu a Modenu (križuje E35) a po A1 do Bologne. Prechádza na A14 do Ceseny kde križuje E55 a po SS3bis prekonáva Apeniny. Vedie mestom Perugia na A1, pri Ríme križuje E80 a pokračuje do Neapola, kde križuje E842. Po A3 smeruje cez Salerno a Cosenzu do prístavu Villa San Giovanni. Trajektom prekonáva Messinský prieliv, v Messine križuje E90 a po A18 obchádza Cataniu a Syrakúzy k mestu Rosolini. Tu prechádza na SS115, ktorá privádza E45 k mestu Gela, kde sa európska cesta končí.

Galéria

Referencie

Iné projekty

Zdroj 
 

45
Aféry

Aféry je pôvodný slovenský televízny seriál z právnického prostredia, ktorý vysielala TV JOJ od  1. februára 2010. Seriál bol vyrábaný v spolupráci so spoločnosťou Darkroom.

Hlavnou postavou je úspešný rozvodový právnik JUDr. Peter Balo, ktorého navštevujú ľudia s požiadavkou o rozvod z najrozličnejších príčin. Je slobodný, ženiť sa zatiaľ neplánuje. Vyberá si prípady, o ktorých si je istý, že vyhrá. Je známy aj tým, že má veľmi rád peniaze. Okrem právnického vzdelania, jeho metód a postupom mu výrazne pomáha jeho asistentka - v prvej sérii Petra, v druhej Janka.

Série

Časti

1. séria (2010)

2. séria (2011)

Externé odkazy 
 O seriáli/Aféry

Slovenské televízne seriály
Televízne seriály TV JOJ
Dramatické televízne seriály
Televízne seriály z roku 2010
Heidi Pelttariová

Heidi Marianne Pelttariová (* 2. august 1985, Tampere, Fínsko) je bývalá fínska hokejistka, hrajúca na poste obrankyne. )Bola členkou fínskej reprezentácie a klubu Ilves Tampere.

Kariéra 
Svoju hokejovú kariéru začala v meste Ylöjärvi. Na majstrovstvách sveta 2005 a ZOH 2006 bola členkou kádra fínskej reprezentácie, ktorá v obidvoch prípadoch prehrala v zápasoch o bronzovú medailu. S tímom Ilves Tampere, v ktorom začala hrať v roku 2001, získala v roku 2006 fínsky majstrovský titul. Okrem toho má na svojom konte aj dve strieborné medaily z domáceho šampionátu.

V jeseni v roku 2006 odišla študovať na University of Minnesota Duluth v Spojených štátoch, kde do roku 2009 hrala v rovnomennom hokejovom tíme, s ktorým v roku 2008 získala prvenstvo v univerzitnej súťaži NCAA. 

Na MS 2007 sa Fínsku ušlo opäť len štvrté miesto. Bronzovú medailu získala Pelttariová na MS 2008 a 2009 a na ZOH 2010. Majstrovstiev sveta 2011, na ktorých Fínsko získalo ďalšiu bronzovú medailu, sa nezúčastnila.

V sezóne 2010/11 získala s tímom Ilves Tampere v konkurencii finálových súperov SKIF Nižný Novgorod, Aisulu Almaty a domáceho HC Lugano víťazstvo v Európskom pohári majstrov.

Referencie

Zdroje 
 Ilves Tampere – ženy
 Profil na stránkach ZOH 2006 v Turíne

Fínske hokejistky
Bronzoví olympijskí medailisti v ľadovom hokeji
Fínski bronzoví olympijskí medailisti]
Osobnosti z Tampere
Cassius Dio

Lucius Cassius Dio Cocceianus () (* cca 155 alebo 163/164 – † po roku 229), známy ako Cassius Dio, Dio Cassius alebo Dio bol staroveký rímsky historik a štátny úradník. Vydal osemdesiatzväzkové dejiny Ríma od začiatku príchodu legendárneho Aineia do Itálie k následnému rozvoju od založeniu mesta až do roku 229, teda za obdobie približne 1 400 rokov. Niektoré z týchto kníh zostavovaných po dobu 22 rokov sa dochovali v celku alebo čiastočne a poskytujú tak novodobým bádateľom detailný pohľad na rímske dejiny.

Biografia 
Cassius Dio bol synom rímskeho senátora Cassia Aproniana. Narodil sa a bol vychovaný v meste Nikaia v Bithýnii. Podľa byzantskej tradície bola jeho matkou dcéra alebo sestra gréckeho historika, rečníka a filozofa Dia Zlatoústeho. Jeho praenomen, ktorým bolo asi Lucius, ale podľa nápisu publikovanom na macedónskom v roku 1970 je uvádzané Cl., teda pravdepodobne Claudius. Napriek tomu, že bol rímskym občanom, jeho pôvod bol grécky a písal v gréčtine. Po celý život svoje rodné mesto miloval a nazýval ho svojim domovom.

Väčšinu života pôsobil ako štátny úradník. Počas vlády cisára Commoda pôsobil ako senátor a po smrti Septimia Severa ako guvernér mesta Smyrna. Približne v roku 205 sa stal konzulom. Pôsobil aj ako prokonzul v provinciách Africa a Panónia. Cisár Alexander Severus si ho veľmi vážil a učinil ho konzulom druhýkrát, aj keď Cassiova povaha iritovala prétoriánsku gardu, ktorá požadovala jeho život. Po ukončení svojho druhého konzulátu sa už v pokročilom veku vrátil do svojej rodnej zemi, kde zomrel.

Rímske dejiny 
Dio je autorom 80 kníh o rímskych dejinách (Rómaiké historiá), ktoré napísal po 22 rokoch bádateľskej práce. Toto dielo popisuje dejiny mesta a ríše od príchodu legendárneho Aineia do Itálie cez následný vývoj od mýtického založenia mesta (753 pred Kr.) až do roku 229. Až po 1. storočie pred Kr. popisuje iba súhrn udalosti. Potom je už jeho popis podrobnejší. Pri písaní o dobe vlády cisára Commoda bol ale veľmi obozretný, čo sa týka opisu udalostí, ktoré sa odohrali pred jeho očami.

Do dnešnej doby sa zachovali časti prvých 36 kníh, hlavne podstatná časť 35. a 36. knihy venujúca sa vojnám s Mithridatom VI. Pontským. Nasledujúce knihy až do 54. sú takmer kompletné a venujú sa obdobiu medzi rokmi 65 pred Kr. až 12 pred Kr. 55. kniha sa zachovala iba čiastočne. 56. až 60. kniha sa dochovali v celku a popisujú obdobie od Varovej porážky po úmrtí cisára Claudia. Nasledujúcich 20 kníh sa zachovalo iba čiastočne ako stručný výťah od mnícha Ioanna Xifilina žijúceho v 11. storočí. Posledná kniha popisuje obdobie medzi rokmi 222 až 229 (vláda Alexandra Severa).

Referencie

Literatúra 
 Peck, Harry Thurston (1897). Harper's Dictionary of Classical Literature and Antiquities. Harper & Brothers, 1687. ASIN B000K28KCI.
 Millar, Fergus (1964). Study of Cassius Dio. Oxford University Press, 250. ISBN 0-19-814336-2.
 Alain Gowing, „Dio's Name“. Classical Philology, Vol. 85., č. 1. (január 1990), str. 49 – 54.
 Dio Cassius Cocceianus. In:

Externé odkazy 

 Cassius Dio, Roman History (anglický preklad diela)

Zdroje 

Historici starovekého Ríma
Narodenia v 2. storočí
Úmrtia v 3. storočí
Rímski konzuli
Banánovník

Banánovník (staršie: banán; lat. Musa) je rod bylín z čeľade banánovníkovitých (Musaceae). Zahŕňa ako zakrpatené druhy veľké len niekoľko desiatok centimetrov, tak aj zástupcov vyšších bylín (až 16 metrov). Plody banánovníka, banány sú žiadanou komoditou, kvôli ktorej boli zástupcovia čeľade Musa skultúrnené a rôzne šľachtené. Okrem známych mäkkých a sladkých odrôd banánov tu patria aj príbuzné škrobovité banány na varenie (plantajn, čiže múčnatý banán).

Dejiny 

O banánoch sa po prvýkrát zmienili budhistické texty v roku 600 pred Kr. Údajne aj sám Alexander Veľký mal počas svojej výpravy do Indie v roku 327 pred Kr. možnosť pochutnať si na banánoch. Prvý skutočný banánový sad bol opísaný v Číne okolo roku 200. Okolo roku 650 islamskí dobyvatelia doviezli banány do Palestíny. Arabskí kupci potom rozšírili banány po väčšine územia Afriky.

V roku 1502 portugalskí kolonisti postavili prvé banánové sady v Karibiku a v Strednej Amerike.

Referencie

Iné projekty

Externé odkazy 
 Banánovník ako izbová rastlina
 Choroba banánovníka

Banánovníkovité
Plodiny
Ovocie
Regulátor plniaceho tlaku

Regulátor plniaceho tlaku () je zariadenie na ovládanie plniaceho tlaku v plniacom potrubí v motoroch, ktoré sú prepĺňané turbodúchadlom alebo kompresorom. Regulátor plniaceho tlaku môže byť manuálne ovládaný a dá sa jednoducho vyrobiť, alebo môže byť súčasťou riadiacej jednotky motora v továrenských prepĺňaných motoroch automobilov ako Mitsubishi Lancer Evolution alebo Subaru Impreza WRX STi, či ako náhradný diel v podobe elektronického regulátora plniaceho tlaku.

Externé odkazy 
How To Guide – Inštalácia manuálneho regulátora plniaceho tlaku na addictiveperformance.com

Dúchadlá
Regulácia piestových spaľovacích motorov
Príslušenstvo piestových spaľovacích motorov
Prepĺňanie piestových spaľovacích motorov
Trihlav

Trihlav alebo Triglav bolo lokálne trojhlavé božstvo uctievané polabskými Slovanmi najmä vo Woline a Štetíne, neskôr aj v Brandenbursku. Tri hlavy symbolizujú sféry jeho vlády – juh, východ a západ. Najneskôr od 11. storočia vystupuje do popredia jeho vojnová funkcia.
Je to jeden z pobaltských bohov, ktorí boli uctievaní v neskoršom období (nie je všeslovanský, čiže vznikol až po odčlenení západných Slovanov od slovanskej majority). 

U tohto boha je typickým znakom polykefalizmus, čo znamená viachlavosť (známa len u západných Slovanov). V jeho svätyniach mu bol zasvätený čierny kôň so zlato-strieborným sedlom.  

Niekedy v rokoch 11241128 počas misijných výprav Otta Bamberského do Pomoranska a Pobaltia bol Wolinský aj Štetínsky chrám zničený. Ikonu vo Woline sa kňazom podarilo zachrániť ale v Štetíne nie a Triglavove strieborné hlavy putovali ako trofej k pápežovi Kalixtovi II.

Kedysi vládol aj severu, o ktorý prišiel. Stalo sa to tak, že jeho sestra Mokoš mu počas spánku prehodila cez tvár svoj závoj, vyspala sa s ním a cez sever mu porodila dcéru Moranu. Vtedy o sever prišiel a nad severom vládne Mokoš s moranou.

Iné projekty

Externé odkazy 
 TRIGLAV. In: 
www.pohanství.net

Slovanskí bohovia
Bohovia podsvetia